Inés Padrosa Gorgot: de gener 2017
Recuperació del figuerenc Joan Subias Galter (1897-1984)
El dia 25 de gener es va presentar la monografía Joan Subias Galter de la Col·lecció Girona Fotògrafs, col·lecció que, des de fa uns anys, veu la llum gràcies a la bona entesa entre el CRDI i Rigau Editors.
L'alcaldessa Marta Madrenas va presidir l'acte. Joan Boadas director de l'Arxiu Històric de Girona va fer un resum dels exemplars que conformen la col·lecció Girona Fotògrafs i va explicar les gestions dutes a terme amb l'Institut d'Estudis Catalans, l'entitat que preserva les gairebé 4.000 fotografíes fetes per Joan Subias, per poder portar a terme aquest projecte.
Per la seva part Joaquim Nadal ens va apropar al figura d'aquest figuerenc. Va explicar com va arribar al seu estudi i com va descobrir un personatge encisador i relativament poc conegut. La tasca més important de Subias va raure en la preservació del patrimoni i en aquest quefer va tenir el bon encert de fer fotografíes.
La familia va cedir l'arxiu Subias i el material d'estudi a l'Institut d'Estudis Catalans i aquest ha estat objecte d'estudi per part de Joaquim Nadal.
Tot seguit les dues portades dels llibres que acaben d'aparèixer. Impactant i interessantíssima la fotografía de Castelló d'Empúries, el poble de la meva infantesa, amb els apòstols de la façana protegits! Altres imatges interessants són les de Can Descals de Darnius, amb camions carregats amb obres pictòriques del patrimoni artístic català.
Demà dimecres es presentarà Joan Subias Galter (1897-1984). Dues vides i una guerra, a la Casa de Cultura de Girona.
Joaquim Nadal, autor de l'estudi, Marta Madrenas, alcaldessa de Girona i Joan Boadas, director de l'Arxiu Històric de Girona i del CRDI.
Publicat per Inés Padrosa Gorgot a 1/31/2017 06:45:00 p. m. 2 comentaris:
"Salvador Dalí et la musique", arriba gràcies a la tesi doctoral de Caroline Barbier de Reulle
L'any 2012, l'amic Lluís Duran ens va posar en contacte a la Caroline Barbier i a mi. Llavors la Caroline, estaba en els inicis de la seva tesi doctoral.
Avui, he rebut la invitació a la lectura de la tesi. Després de més de de quatre anys treballant en el tema de Dalí i la música, l'ha finalitzat!.
La tesi ha estat dirigida per Mme Michèle Barbe de l'Université de la Sorbonne i la lectura tindrà lloc aquest mes de gener. La resta de membres del jurat està format per M. Henri Béhar, M. Pierre-Albert Castanet, M. Laurent Cugny, M. Fabrice Flahutez i M. Philippe Merlo-Morat.
La més cordial enhorabona per Caroline Barbier de Reulle per aquesta interessant aportació sobre el geni figuerenc!!
Inés Padrosa i Caroline Barbier de Reulle, a l'Hotel Duran de Figueres.
Lluís Duran, Inés Padrosa i Caroline Barbier de Reulle, a l'Hotel Duran de Figueres.
Publicat per Inés Padrosa Gorgot a 1/07/2017 11:21:00 p. m. Cap comentari:
"CERVANTES A PERALADA" al Dominical del Diari de Girona
La Fundació Castell de Peralada i el Festival Internacional de Música Castell de Peralada han dut a terme diverses actuacions. Totes elles desenvolupades a la Biblioteca del Palau de Peralada.
A l'article del Dominical del Diari de Girona faig la síntesi de les actuacions més significatives de l'homenatge a Cervantes en aquest 2016.
Publicat per Inés Padrosa Gorgot a 1/03/2017 11:16:00 a. m. Cap comentari:
Recuperació del figuerenc Joan Subias Galter (1897...
"Salvador Dalí et la musique", arriba gràcies a la...
"CERVANTES A PERALADA" al Dominical del Diari de G...